Karl Landolt
De Karl Landolt (* 20. Meerze 1925 z Züri; † 17. Dezämber 2009 z Stääfe) isch en Schwyzer Maaler, Graafiker, Zäichnigsleerer, Holzschnyder, Litograaf und Töpferer gsy.

sys Läben und sys Wèèrch 
De Landolt hät zeerscht bi sym Vatter e Leer as Beck gmachet. Drufaben isch er a d Kunschtgwèèrbschuel Züri (hüt Zürcher Hoochschuel vo de Künscht) und isch deet under anderem en Schüeler gsy vom Ernst Gubler und em Heinrich Müller. Nach eme Stuudienuufenthalt z Parys hät er wider i de Beckerei vo sym Vatter gschaffet. Irgedwänn hät er si dän aber chönen as Künschtler sälbständig mache, und zum gnueg verdiene hät er a de Kantonsschuel Wintertuur as Zäichnigsleerer gschaffet.

De Landolt hät 1951 en Äidgnössischs Kunststipändium und 1965 de Conrad-Ferdinand-Meyer-Prys überchoo.

Syni Wèèrch hät er under anderem im Kunschthuus Züri, i de Kunschthale Basel, im Kunschtmuseeum Luzèèrn, im Kunschtmuseum Olte und im Kunschtsalon Wolfsberg z Züri uusgstelt.

Er isch ghüraate gsy und hät föif Chind ghaa.

Weblink 
 
 
 Karl Landolt. In: XYLON 10
 Karl Landolt im e-museum Museum für Gstaltig Züri

Fuessnoote 

Moler, Zeichner, Illustrator
Grafiker
Lehrer
Zürcher
Schwiizer
Maa